作者：陈人杰
词牌/韵律：沁园春

paragraphs: 未省吾生，石室云林，金门玉堂。
但吕公来说，风神清怪，甘公来说，寿禄高强。
果若人言，自应年少，曳紫鸣珂游帝乡。
何为者，更风尘牢落，歧路回皇。
替人缝嫁衣裳。
奈未遇良媒空自伤。
岂平生犹欠，阴功活蚁，从前未卜，吉地眠羊。
岁晏何如，时来便做，但恐鬓毛容易霜。
今休问，且揆予初度，满引金觞。